ai4bharat/Pralekha huggingface dataset:
وزارت دفاع
مشن ساگر – آئی این ایس کیسری ماریشس کے پورٹ لوئس پر
نئی دلّی ،24 مئی / مشن ساگر کےا یک حصے کے طور پر بھارتی بحریہ کا جہاز آئی این ایس کیسری 23 مئی ، 2020 ء کو ماریشس کے پورٹ لوئس پہنچ گیا ہے ۔ حکومت ِ ہند دوست بیرونی ملکوں کو کووڈ – 19 عالمی وباء سے نمٹنے میں مدد فراہم کر رہا ہے اور اِسی سلسلے میں آئی این ایس کیسری ماریشس کی عوام کے لئے کووڈ – 19 سے متعلق ضروری ادویات اور آیوروید دواؤں کی ایک خصوصی کھیپ لے کر پہنچا ہے ۔
اس کے علاوہ ، بھارتی بحریہ کے ڈاکٹروں اور نیم فوجی عملے کے 14 ارکان پر مشتمل ایک خصوصی طبی ٹیم بھی اس جہاز پر پہنچی ہے ، جو کووڈ – 19 سے متعلق ہنگامی حالات سے نمٹنے میں اپنے ماریشس کے ہم منصبوں کےساتھ مل کر کام کرے گی ۔ طبی امدادی ٹیم نے دیگر کے علاوہ سماجی ادویات کے ماہرین ، پھیپڑوں اور سانس کے ماہرین بھی شامل ہیں ۔
حکومتِ ہند کی جانب سے ماریشس کی حکومت کو ادویات سونپنے کی ایک با ضابطہ تقریب 23 مئی ، 2020 ء کو منعقد کی گئی ۔ ماریشس حکومت کی جانب سے وہاں کے وزیر صحت ڈاکٹر کیلیش جگت پال نے دوائیں وصول کیں ۔ بھارت کی جانب سے ماریشس میں بھارت کے ہائی کمشنر جناب تن مایا لال نے بھارت کی نمائندگی کی ۔ وزیر موصوف نے آئی این ایس کیسری کے کمانڈنگ آفیسر ، کمانڈر مکیش تائل کے ساتھ بھی گفتگو کی۔
ماریشس کے لئے یہ امداد کووڈ – 19 کی جاری عالمی وباء کے دوران بھارت کے آؤٹ ریچ پروگرام کا ایک حصہ ہے ۔ مشن ساگر وزیر اعظم کے ، اُس نظریے کی مطابقت میں ہیں ، جس میں خطے میں سب کے لئے سکیورٹی اور ترقی " ساگر " پر زور دیا گیا ہے ۔ یہ مشن بھارت کی طرف سے بحرِ ہند کے دائرے میں آنے والے ملکوں کو دی جانے والی اہمیت کو اجاگر کرتا ہے اور عالمی وباء کووڈ – 19 سے نمٹنے کے لئے دونوں ملکوں کے درمیان بہترین رشتوں کا اظہار ہے ۔ یہ آپریشن امورِ خارجہ کی وزارت اور حکومتِ ہند کی دیگر ایجنسیوں کے قریبی تعاون سے کیا جا رہا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 2763
(Visitor Counter : 154
ریلوے کی وزارت
ریلوے نے غیر ریلوے مریضوں کے لیے کووڈ سے متعلق اسپتال میں داخلے کے دوران ٹیسٹ اور خوراک کی فراہمی کی لاگت کو معاف کیا
ہندوستانی ریلوے نے غیر ریلوے مریضوں کے لیے کووڈ سے متعلق اسپتال میں داخلے کے دوران کووڈ کی جانچ اور خوراک کی فراہمی کی لاگت کو معاف کیا۔
یہ نوٹ کیا جانا چاہیے کہ حکومت ہند ”مکمل حکومت“ کے نقطہ نظر پر عمل پیرا ہے جہاں تمام وزارتیں/ محکمے کووڈ-19 وبائی انفیکشن کے پھیلاؤ کو روکنے اور اس سے لڑنے کے لیے اکائی کے طور پر کام کر رہے ہیں۔
بورڈ کے ذریعہ درج ذیل فیصلہ کیا گیا –
I۔ کیمپوں اور گروپ سیٹنگ میں غیر ریلوے اہلکاروں کے لیے RTPCR/RAT پر ہونے والے اخراجات کو معاف کیا جائے۔
II۔ کووڈ سے متعلق اسپتال میں داخلے کے دوران فراہم کی جانے والی خوراک کی لاگت کو معاف کیا جائے۔
سپلائی چین اور معیشت کو آگے بڑھانے کے پہیے کو برقرار رکھنے سے لے کر، آکسیجن ایکسپریس چلانے کے لیے کووڈ کیئر کوچ فراہم کرنے اور انتہائی مشکل حالات میں مسافر ٹرینیں چلانے تک، ہندوستانی ریلوے کووڈ سے پوری طاقت کے ساتھ لڑنے میں سب سے آگے رہا ہے۔
ان اہم طبی لاگتوں کو معاف کرنا صحت کی دیکھ بھال کو سب کے لیے قابل رسائی بنانے کی سمت میں ایک قدم ہے۔
شہری ہوابازی کی وزارت
گوا ایئر پورٹ سے طبی ضروری سامان کی بے رکاوٹ سپلائی جاری
نئی دہلی، 07/مئی- 1202 ۔
ایئر پورٹس اتھارٹی آف انڈیا، انٹر نیشنل ایئر پورٹ اور اس کے صفحہ اول کے کورونا وارئرس طبی سازو سامان کی بے رکاوٹ سپلائی کی سہولت فراہم کرتے ہوئے کووڈ-19 وبا کے خلاف لڑی جانے والی جنگ میں ایک سرگرم کردار ادا کررہے ہیں۔گوا ایئر پورٹ نے اس سے قبل کووڈ-19 کے خلاف ہندوستان کی جنگ کو تقویت دینے کے لئے ملک گیر پیمانے پر لگائے گئے لاک ڈاؤن کے دوران ملک کے دور دراز علاقوں تک ضروری طبی سازو سامان پہنچانے کے لئے 8 لائف لائن اڑان پروازوں کااہتمام کیاتھا۔جس میں باہر سے آنے والا سامان 2.15 میٹرک ٹن اور باہر بھیجا جانے والا 3.96 میٹرک ٹن تھا۔ گوا ایئر پورٹ نے جنوری اور فروری 2021 کے دوران کووڈ ویکسین کی 3 کھیپیں گوا کی ریاست میں پہنچائی تھی جبکہ ایسی ہی ایک کھیپ پڑوسی ریاست کرناٹک کو فراہم کی تھی۔
یہ سلسلہ یہاں ختم نہیں ہوا۔ گوا انیٹر نیشنل ایئر پورٹ نے کووڈ-19 وبا کے نتیجے میں پیدا ہونے والی انتہائی سنگین صورتحال کا مقابلہ کرنے کے لئے اپنے مشن کو اور زیادہ مضبوط کردیا۔ اس نے ضروری طبی سازو سامان کی فراہمی کا سلسلہ جاری رکھا جس میں کووڈ ویکسینس فیبی فلو ادویات، کووڈ-19 ٹیسٹنگ کٹس اور دوسری ضروری چیزیں شامل ہیں۔ گوا ایئر پورٹ نے کووڈ وبا کے دوسرے مرحلے کے دوران درآمد کئے جانے والے سامان کے طور پر گوا ریاست کے لئے کووڈ ویکسین فراہمی کی سہولت پیدا کی ۔اس کے ساتھ ہی کم سے کم وقت میں سامان کی کھیپ کو ایئر پورٹ سے برآمد کرکے طبی حکام کے حوالے کئے جانے کو یقینی بنایا۔
- کووڈ ویکسین کے 13 باکس جو18 اپریل 2021 کو چنئی سے موصول ہوئے۔
- کووڈ ویکسن کے 9 باکس جو 30 اپریل 2021 کو ممبئی سے موصول ہوئے۔
- 122 کلو گرام وزن کے کووڈ -19 ٹیسٹنگ کٹس جو 23 اپریل 2021 کو دہلی سے موصول ہوئی۔
شہر کے اندر لائے جانے والے سامان کے علاوہ گوا ایئر پورٹ نے باہر بھیجے جانے والے سامان کے ایک حصے کے طور پر ملک کے مختلف حصوں کو گیلن مارگ کی تیار کردہ فیبی فلو ادویات کی سپلائی کی سہولت پیدا کرنے میں ایک انتہائی اہم کردار بھی ادا کیا ہے۔ ملک کے ان مختلف شہروں میں احمد آباد، بنگلورو، چنئی، دہلی، کولکتہ، لکھنؤ، جے پور، حیدرآباد، اندور او رناگپور وغیرہ شامل ہیں۔ اپریل 2021 میں باہر بھیجے جانے والے سامان کی ایک حصے کے طور پر گوا ایئر پورٹ سے مجموعی طور پر 31955 کلو گرام فیبی فلو ادویات کی سپلائی کی گئی۔فیبی فلو ادویات کااستعمال کووڈ-19 سے ہلکے اور درمیانے طور پر متاثر ہونے والے مریضوں کے علاج کے لئے کیاجاتا ہے۔ سب سے چھوٹی ریاست ہونے کے باوجود، کووڈ-19 وبا کے خلاف جنگ میں ہراول دستےکا اہم ترین کردار ادا کررہی ہے اور گوا انٹر نیشنل ایئر پورٹ ایک گیٹ وے کی حیثیت سے چوبیس گھنٹے خدمات انجام دے رہی ہے۔
اس کے علاوہ گوا ایئر پورٹ اے اے آئی کے ملازمین اور ان پر منحصر افراد کنبہ، ایئر لائنس، اداروں اور دیگر صفحہ اول کے عملے کے کارکنان کے لئے ایئر پورٹ پر گوا کی حکومت کے تعاون اور حمایت سے کووڈ ٹیکہ کاری کیمپ کے انعقاد کی کوششیں کررہی ہے۔
وزارت دفاع
وزیر دفاع جنا ب راج ناتھ سنگھ نے کووڈ-19کے نمونوں کی جانچ کے لئے
ڈی آر ڈی او کے ذریعے وضع کردہ موبائل تجربہ گاہ کا افتتاح کیا
نئی دہلی، 24اپریل2020،وزیر دفاع جناب راج ناتھ سنگھ نے آج ای ایس آئی سی اسپتال، حیدرآباد اور نجی صنعت کے تعاون و اشتراک سے ڈی آر ڈی او کے ذریعے وضع کردہ موبائل وائرولوجی ریسرچ اینڈ ڈائگونسٹکس لیباریٹری  کا افتتاح ویڈیو کانفرنس کے توسط سے کیا۔
اس موقع پراظہار خیال کر تے ہوئے رکشا منتری نے کہا کہ حکومت نے وزیراعظم جناب نریندر مودی کی قیادت میں متعدد بروقت فیصلے لئے ہیں اور انہیں فیصلوں کی وجہ سے ملک میں کووڈ-19 کے پھیلاؤ کی رفتار بہت سے دیگر ممالک کےمقابلے میں کافی کم ہے۔
جناب راج ناتھ سنگھ نے 15دن کی ریکارڈ مدت میں اس بایو سلامتی سطح -2اور سطح -3کی تجربہ گاہ کے قیام کے عمل کی ستائش کی ، جو عام طور پر 6 مہینوں میں مکمل ہونے والا کام تھا۔ انہوں نے کہا کہ وبائی مرض کی جانچ کی یہ سہولت ایک دن میں ایک ہزار نمونوں سے زائد کو زیر جانچ لا سکتی ہے اور اس کی مدد سے کووڈ-19 سے نبردآزمائی کے سلسلے میں ملک کی صلاحیت میں اضافہ ہوگا۔
انہوں نے کہا کہ مسلح دستے متعدد طریقوں مثلا قرنطائن مراکز کے قیام، حفظان صحت کی سہولتوں کی فراہمی، دیگر ممالک وغیرہ سے بھارتی باشندگان کے انخلاء کے ذریعے کووڈ-19سے نبردآزمائی کے عمل میں اپنا تعاون دے رہے ہیں اور ان کی یہ کوششیں جاری رہیں گی۔
اس تقریب میں داخلی امور کے وزیرمملکت جناب جی کشن ریڈی، محنت اور روزگار کے وزیر مملکت جناب سنتوش کمار گنگوار،تلنگانہ حکومت کے آئی ٹی صنعتوں ، میونسپل انتظامیہ اور شہری ترقیات کے وزیر جناب کے ٹی راما راؤ، حکومت تلنگانہ کے محنت کے وزیر جناب مَلّا ریڈی اور ڈی ڈی آر اینڈ ڈی و چیئرمین ڈی آر ڈی او ڈاکٹر جی ستیش ریڈی نے بھی شرکت کی۔
اس نوعیت کی اولین موبائل وائرل تحقیق تجربہ گاہ نےکووڈ-19 کی اسکریننگ اور متعلقہ سرگرمیوں کے عمل کو مہمیز کیا تھا۔ اُسے حیدرآباد میں واقع تحقیقی مرکز عمارت نے بنایا تھا۔ یہ تجربہ گاہ ای ایس آئی سی اسپتال واقع حیدرآباد کے تعاون و اشتراک سے ڈی آر ڈی او کے ذریعے وضع کی گئی تھی۔
موبائل وائرل ریسرچ لیب ، بی ایس ایل -3لیب، اور بی ایس ایل -2لیب کا ایک امتزاج ہے، جو متعلقہ سرگرمیاں انجام دیتی ہے۔ یہ تجربہ گاہیں ڈبلیو ایچ او اور آئی سی ایم آر بایو سیفٹی معیارات کے مطابق بنائی جاتی ہیں تاکہ بین الاقوامی رہنما خطوط کے معیارات پر پوری اتر سکیں۔اس نظام کے تحت بلٹ اِن برقی کنٹرول ، ایل اے ایل، ٹیلیفون کیبلنگ اور سی سی ٹی وی کو بروئے کار لایا جاتا ہے۔
اس تجربہ گاہ کو ضرورت کے مطابق ملک کے کسی بھی حصے میں لے جایا جا سکتا ہے۔ یہاں روزانہ ایک ہزار سے 2ہزار نمونوں کی لیب اسکریننگ کی جا سکتی ہے۔
۔۔۔۔۔۔۔۔۔۔
U-1986
(
صحت اور خاندانی بہبود کی وزارت
ان صحت کارکنان کے کنبے کے لیے معاوضہ جن کی موت کووڈ 19 کی وجہ سے ہوئی
نئی دہلی،20 جولائی ،2021 / پردھان منتری غریب کلیان پیکیج پی ایم جی کے پی : کووڈ – 19 سے لڑنے والے صحت کارکنوں کی بیمہ اسکیم کے تحت زندگی بیمے کے فوائد فراہم کیے جا رہے ہیں۔ اس اسکیم کے تحت حفظان صحت کارکنوں کو 50 لاکھ روپے کا ذاتی حادثہ معاوضہ فراہم کیا جاتا ہے۔ اس اسکیم کے تحت کووڈ – 19 سے متعلق ذمہ داریاں نبھانے والے پرائیویت صحت کارکنوں کو بھی یہ معاوضہ فراہم کیا جاتا ہے۔ کیونکہ یہ لوگ کووڈ – 19 کے مریضوں کے براہ راست رابطے میں آتے ہیں اور انہیں کووڈ – 19 سے متاثر ہونے کا خاطرہ لاحق ہو جاتا ہے۔ مذکورہ اسکیم کے تحت فوائد کی مدت مزید 180 دن کے لیے بڑھا دی گئی ہے 
15 جولائی ، 2021 کل 921 ڈاکٹرس اور حفظان صحت کارکنوں کو مذکورہ اسکیم کے تحت 50 – 50 لاکھ روپے بیمے کے دعوے کی ادائیگی کی گئی۔
مزید یہ کہ وبا کے دوران انسانی وسائل کا استعمال کرتے ہوئے صحت اور خاندانی بہبود کی وزارت نے طبی افسران اور عملے کی حفاظت کو بہتر بنانے کے بہت سے اقدامات کیے۔
صحت اور خاندانی بہبود کے مرکزی وزیر مملکت ڈاکٹر بھارتی پروین پاوار نے آج راجیہ سبھا میں ایک تحریری جواب میں بتائی۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
6781U –
(Visitor Counter : 132
وزیراعظم کا دفتر
وزیر اعظم 21؍اکتوبر کو کیدار ناتھ اور بدری ناتھ کا دورہ کریں گے
وزیر اعظم 3400کروڑ روپے سے زیادہ کے کنکٹی وٹی پروجیکٹوں کاسنگ بنیاد رکھیں گے
وزیر اعظم گوری کُنڈ سے کیدار ناتھ اور گووند گھاٹ سے ہیم کُنڈ صاحب کو جوڑنے والے دو نئے روپ وے پروجیکٹوں کابھی سنگ بنیاد رکھیں گے
گوری کُنڈ سے کیدار ناتھ روپ وے ، سفر کے وقت کو کم کرے گااور یہ7-6 گھنٹے سے کم ہو کرمحض تقریباً 30 منٹ کا ہوجائے گا
گووند گھاٹ سے ہیم کُنڈ صاحب تک روپ وے سے سفر کا وقت ایک دن سے کم ہوکر محض 45منٹ کا رہ جائے گا
ہر موسم میں سرحدی سڑک روابط کو مضبوط کرنے کے لئے وزیر اعظم تقریباً 1000کروڑ کی لاگت کے سڑک چوڑی کرنے والے پروجیکٹوں کا سنگ بنیاد رکھیں گے
اِن پروجیکٹوں سے خطے میں کنکٹی وٹی اور مذہبی سیاحت کو بڑھاوا ملے گا
وزیر اعظم جناب نریندر مودی 21؍اکتوبر 2022 کو اُترا کھنڈ کا دورہ کریں گے۔ کیدار ناتھ میں وہ تقریباً 8:30بجے شری کیدار ناتھ مندر میں درشن اور پوجا کریں گے۔ وزیر اعظم صبح تقریباً 9بجے کیدارناتھ روپ وے پروجیکٹ کا سنگ بنیاد رکھیں گے۔ اس کے بعد وہ آدی گرو شنکراچاریہ سمادھی استھل کا درشن کریں گے۔ صبح تقریباً 9:25 بجے وزیر اعظم منداکنی آستھاپتھ اور سرسوتی آستھا پتھ کے ساتھ ترقیاتی کاموں کی پیش رفت کا جائزہ لیں گے۔
اس کے بعد وزیر اعظم بدری ناتھ پہنچیں گے، جہاں وہ صبح تقریباً 11:30بجے شری بدری ناتھ مندر کا درشن اور پوجا کریں گے۔ دوپہر 12 بجے وہ ریور فرنٹ کے ترقیاتی کاموں کی پیش رفت کا جائزہ لیں گے۔اس کے بعد دوپہر 12:30بجے مانا گاؤں میں سڑک اور روپ وے پروجیکٹوں کا سنگ بنیاد رکھیں گے۔ اس کے بعد دوپہرتقریباً 2 بجے وہ ارائیول پلازہ اور جھیلوں کے ترقیاتی کاموں کی پیش رفت کا جائزہ لیں گے۔
کیدار ناتھ میں روپے وے تقریباً 9.7کلومیٹر طویل ہوگا اور گوری کُنڈ کو کیدارناتھ سے جوڑے گا، جس سے دونوں مقامات کے درمیان سفر کا موجودہ وقت 7-6گھنٹے سے کم ہوکرتقریباً 30 منٹ کا ہوجائے گا۔ہیم کُنڈ روپ وے گووند گھاٹ کو ہیم کُنڈ صاحب سے جوڑے گا۔ یہ تقریباً 12.4کلومیٹر طویل ہوگا اور سفر کے وقت کو ایک دن سے کم کرکے محض 45منٹ تک ہی محدود کردے گا۔یہ روپ وے گھانگریہ کو بھی جوڑے گا، جو پھولوں کی وادی نیشنل پارک کا داخلی دروازہ ہے۔
روپ وے جسے تقریباً 2430کروڑ روپے کی لاگت سے تیار کیا جائے گا ، آمدو رفت کا ایک ماحولیات کے عین مطابق ذریعہ ہے اور جو آمدو رفت کو محفوظ کرنے کے ساتھ ساتھ استحکام بھی مہیا کرے گا۔ اس اہم بنیادی ڈھانچہ ترقی سے مذہبی سیاحت کو فروغ حاصل ہوگا، جس سے خطے میں اقتصادی ترقی کو بڑھاوا ملے گا اور ساتھ ہی ساتھ روزگار کے کئی مواقع پیدا ہوں گے۔
دورے کے دوران تقریباً 1000کروڑ روپے کے سڑک چوڑا کرنے کے پروجیکٹوں کا بھی سنگ بنیاد رکھا جائے گا۔دو سڑک چوڑا کرنے والے پروجیکٹ-مانا سے مانا درّااور جوشی مٹھ سے ملاری  تک –ہمارے سرحدی علاقوں میں ہر موسم میں سڑک رابطہ فراہم کرنے کی سمت میں ایک اور قدم ہوگا۔ کنکٹی وٹی کو بڑھاوا دینے کے علاوہ یہ پروجیکٹ حکمت عملی کے نقطہ نظر سے بھی سود مند ثابت ہوں گے۔
کیدار ناتھ اور بدری ناتھ ہندوؤں کے سب سے اہم مذہبی مقامات میں سے ایک ہے۔یہ علاقہ ایک سکھ مذہبی مقام ہیم کُنڈ صاحب کے لئے بھی جانا جاتا ہے۔ شروع کئے جارہے کنکٹی وٹی پروجیکٹ مذہبی اہمیت کے حامل مقامات تک رسائی کو آسان بنانے اور بنیادی ڈھانچے میں وزیر اعظم کے عہد کا آئینہ ہے۔
وزیراعظم کا دفتر
وزیر اعظم نے ہزاری باغ، جھارکھنڈ میں ایک بس حادثے میں ہونے والے جانی نقصان پر افسوس کا اظہار کیا
وزیر اعظم جناب نریندر مودی نے جھارکھنڈ کے ہزاری باغ ضلع میں ایک بس حادثے میں ہونے والے جانی نقصان پر گہرے رنج و غم کا اظہار کیا ہے۔ انھوں نے حادثے میں زخمی ہونے والوں کی جلد صحت یابی کی دعا بھی کی۔
وزیر اعظم کے دفتر نے ٹویٹ کرکے کہا؛
”جھارکھنڈ کے ہزاری باغ ضلع میں بس حادثے میں ہونے والے جانی نقصان سے غم زدہ ہوں۔ اس المناک گھڑی میں، میں سوگوار خاندانوں کے غم میں شریک ہوں۔ دعا ہے کہ زخمی افراد جلد صحت یاب ہوں: وزیر اعظم @narendramodi“
زراعت اور کاشتکاروں کی فلاح و بہبود کی وزارت
زرعی ہندوستان ہیکاتھون
نئی دہلی، 03: فروری 2021:
زرعی تحقیق کی ہندوستانی کو نسل  نے کریتگیہ کا انعقاد شروع کردیا ہے جو کہ ایک قومی سطح کی ہیکاتھون ہے ،جس کا انعقاد اگست کے مہینے میں کیا جائے گا اور جس کا مقصدملک کے زرعی اور اس سے منسلک شعبے میں اختراع کوفروغ دینا ہے۔
زرعی – ہیکاتھون منعقدکرنے کے فوائد میں ،زراعت اور منسلک شعبوں میں ، فیکلٹیوں کے ساتھ ساتھ طلبا ، اختراع کاروں کو اپنی اختراعی رسائیوں اور ٹکنالوجیوں کو ظاہر کرنے کے مواقع فراہم کرنا ہے۔
اس موقع کےلئے مجموعی طور پر 784درخواستیں موصول ہوئی ہیں۔ تعین قدر کے زمرے میں تخیل کی انفرادیت ، اس کی مناسبت ،اقداری تناسب اور ٹکنالوجی کو بہتر کرنے کا منصوبہ شامل ہے۔اس اقدام کے تحت منتخب بہت سے اختراعات کھوپرہ ، پام تیل ، پیڑپودوں کی بیماریوں کی بروقت جانکاری ، کیڑے مکوڑوں کی موقع مخصوص ساتھ ساتھ چلنے والی کارروائیوں اورخاص طورپر ریشم کی پیداوار اور مچھلی سازی کے لئے چھوٹے فارم کی کارروائیوں کے لئے خواتین دوست آلات کی روبوٹک ہارویسٹنگ پر توجہ مرکوز کرنا ہے۔
زرعی تحقیق کی ہندوستانی کونسل  نے ایک ادارہ جاتی طریقہ کار وضع کیا ہے ،جس کا مقصد فارمنگ کے شعبے کو درپیش مسائل پر توجہ مرکوز کرنا ہے ۔ یہ طریقہ کار تحقیقی اداروں ،کرشی وگیان کیندروں  اور زرعی یونیورسٹیوں  کے ذریعہ ضع کیا گیا ہے۔
یہ معلومات آج لوک سبھا میں زراعت اور کسانوں کی بہبود کے مرکزی وزیر جناب نریندر سنگھ تومر نے ایک تحریری جواب میں فراہم کی ۔
جل شکتی وزارت
’کیچ د ی رین ‘مہم
نئی دہلی، 18 مارچ 2021؍ جل شکتی اور سماجی انصاف و تفویض اختیارات کے وزیر مملکت جناب رتن لال کٹاریہ نے آج لوک سبھا میں بتایا کہ جل شکتی کی وزارت ایک ملک گیر مہم ’’ جل شکتی ابھیان :کیچ دی رین‘‘  شروع کر رہی ہے ، جس میں بارش کے پانی کو بچانے اور اس کے تحفظ پر توجہ مرکوز کی جائے گی ۔ یہ مہم سال 2021 کی مانسون سے قبل اور مانسون کے بعد کی مدت میں 22 مارچ 2021 سے 30 نومبر 2021 تک ملک کے تمام اضلاع کے شہری اور دیہی علاقوں میں چلائی جائے گی اور اس کا موضوع ہوگا ’’جہاں بھی گرے ،جب بھی گرے ، بارش کے پانی کا تحفظ کرو‘‘۔
جل شکتی کی وزارت کے قومی آبی کمیشن نے عوام کی سر گرم شرکت کے ساتھ آب و ہوا کی صورت حال اور ذیلی مٹی کی سطح کے لیے موزوں بارش کے پانی کے تحفظ کے ڈھانچے  تیار کرنے کے لیے اور ریاستوں کو تحریک دینے کے لیے سال 2020 میں ’’جہاں بھی گرے ،جب بھی گرے ، بارش کے پانی کا تحفظ کرو‘‘ کے عنوان سے ’کیچ دی رین ‘ مہم شروع کی تھی ۔
’جل شکتی ابھیان :کیچ دی رین ‘ مہم کو 2021 میں شروع کرنے کے لیے تیاری کے ایک اقدام کے طور پر نہرو یووا کیندر سنگٹھن کے تعاون سے 21 دسمبر 2020 کو بڑے پیمانے پر ایک بیداری مہم چلائی گئی تھی ۔ یہ مہم آندھراپردیش اور تلنگانہ سمیت ملک کے 623 اضلاع میں یوتھ کلبوں کی شرکت سے چلائی گئی تھی۔
بارش کے پانی کے تحفظ کے لیے حکومت کئی اسکیمیں نافذ کر رہی ہیں جن میں اٹل بھوجل یوجنا  ، اٹل مشن برائے احیاء اور شہری تبدیلی ، مہاتما گاندھی قومی دیہی روزگار گارنٹی اسکیم وغیرہ شامل ہیں ۔پانی کو بچانے اور بارش کے پانی تحفظ کے بارے میں بیداری پھیلانے اور اسکیموںو پروگراموں کے موثر نفاذ کے لیے تربیت ، ورک شاپ ، پینٹنگ مقابلوں ، ایوارڈس ، سیمیناروں ، پانی سے متعلق مذاکرات ، ویبیناروں وغیرہ کا بھی انعقاد کیا جا رہا ہے۔
سینٹرل گراونڈ واٹر بورڈ خواہشمند اضلاع کے پروگرام کے تحت ملک کے ایسے بلاکوں میں مصنوعی ریچارج کے ذریعے ایکویفر ریجوونیشن پروجیکٹ نافذ کر رہا ہے ، جہاں پانی کا بہت زیادہ استعمال ہوا ہے ۔ اس اسکیم کے تحت تلنگانہ میں بچناپیٹ اور آندھرا پردیش میں پولی وینڈولہ بلاک میں چیک ڈیم ، پرکولیشن ٹینک، سب سرفیس بیریر ، ریچارج شافٹ اور پیزومیٹر تعمیر کیے گئے ہیں۔
کانکنی کی وزارت
کانوں کی وزارت ’’ بھارت کے لیے اہم معدنیات کی فہرست ‘‘ جاری کرے گی
اہم معدنیات کی فہرست اسٹریٹجک سیکٹروں کے فروغ کے لیے اہم
حکومت ہند، کانوں کی وزارت کے ذریعے، درآمدات پر انحصار کو کم کرنے ، سپلائی چین کی لچک کو بڑھانے اور ملک کے صفر اخراج کے مقاصد کی حمایت کے حصول کو یقینی بنانے کی خاطر پہلی بار " بھارت کے لیے اہم معدنیات کی فہرست" جاری کرنے کے لیے پوری طرح تیار ہے۔ اہم معدنیات کی فہرست کوئلہ، کانوں اور پارلیمانی امور کے مرکزی وزیر جناب پرہلاد جوشی کانوں ، کوئلہ اور ریلوے کے وزیر مملکت جناب راؤ صاحب پاٹل دانوے اور دیگر معززین کی موجودگی میں جاری کریں گے ۔ یہ تقریب 28 جون ، 2023 ء کو نئی دلّی کے انڈیا انٹرنیشنل سینٹر میں منعقد کی جائے گی ۔
تقریب میں غیر ملکی معززین، صنعت کے نمائندے، شعبے سے تعلق رکھنے والے ماہرین اور اعلیٰ سرکاری عہدیداروں سمیت ممتاز شخصیات شرکت کریں گی۔ اہم معدنیات کی فہرست کی اہم جھلکیاں ایک مختصر دستاویزی ویڈیو کے ذریعے اجاگر کی جائیں گی اور تقریب کے دوران کچھ اہم معدنیات کی نمائش بھی کی جائے گی۔
اہم معدنیات کی فہرست کا اجراء معدنی وسائل کے دائرہ کار میں بھارت کی خود انحصاری اور سلامتی کے حصول میں ایک سنگ میل ثابت ہوگا۔ یہ محتاط طریقے سے مرتب کی گئی فہرست معدنیات کی شناخت اور ترجیح دینے کے لیے بنائی گئی ہے جو مختلف صنعتی شعبوں جیسے ہائی ٹیک الیکٹرانکس، ٹیلی مواصلات ، ٹرانسپورٹ اور دفاع کے لیے ضروری ہیں۔ یہ فہرست کانکنی کے شعبے میں پالیسی سازی، اسٹریٹجک منصوبہ بندی اور سرمایہ کاری کے فیصلوں کے لیے ایک رہنما فریم ورک کے طور پر کام کرے گی۔ یہ اقدام ایک مضبوط اور لچکدار معدنیات کے شعبے کی تشکیل کے لیے حکومت کے عہد کے ذریعے بھارت کے لیے ’ صفر اخراج ‘ کے حصول کے وسیع تر ویژن کے خطوط پر ہے ۔ یہ بات قابل ذکر ہے کہ بھارت حال ہی میں معدنی تحفظ کی شراکت داری  میں اہم معدنی سپلائی چینز کو تقویت دینے کے لیے سب سے نیا شراکت دار بنا ہے۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔
 
U. No. 6550
(Visitor Counter : 60
سماجی انصاف اور تفویض اختیارات کی وزارت
NBCFDCاور اپولو میڈاسکل نے NBCFDCکے کو- فنڈنگ کا استعمال کرتے ہوئے اوبی سی برادریوں سے تعلق رکھنے والی نرسوں اور ادویہ سازوں کو اور EBCافراد کو ویکسین دینے کی تربیت فراہم کرنے کے لئے ایک اقرار نامے پر دستخط کئے
نئی دہلی 24 دسمبر 2020: سماجی انصاف اور تفویض اختیارات کی وزارت کے تحت پسماندہ طبقوں کی مالی امداد اور ترقی کے قومی کارپوریشن اوراور اپولو میڈاسکل نے آج ایک اقرار نامے پر دستخط کئے ہیں جس کی روسے دیگر پسماندہ طبقات کی برادریوں سے تعلق رکھنے والی نرسوں اور ادویہ سازوں اور اقتصادی طور پر پسماندہ طبقوں سے تعلق رکھنےو الوں کو ویکسین دینے سے متعلق تربیت فراہم کی جائے گی اور اس میں NBCFDCکے کو-فنڈنگ کا استعمال کیا جائے گا۔ نیر مندی کے اضافے کی یہ 9 روزہ ٹریننگ ای لرننگ اور باقاعدہ ورکشاپ کے طریقے سے دی جائے گی اور اس سلسلے میں صحت اور خاندانی بہبود کی وزارت حکومت ہند، جاری کردہ رہنما خطوط کے مطابق کام کیا جائے گا۔
اگلے چند مہینوں میں اس سمجھوتے کے تحت چند ہزار لوگوں کو ٹریننگ دی جائے گی جو کووڈ19 سے بچاؤ کے لئے بھارت کے کروڑوں اقرار نامے پر ڈی جی ایم، NBCFDC جناب سریش کمار شرما اور اپولو میڈاسکل کے CEOڈاکٹر سرینواس راؤ بھی موجود تھے۔
بہت چھوٹی، چھوٹی اور درمیانی صنعتوں کی وزارت
ایم ایس ایم ایز کے لیے سرکاری خرید پالیسی کاروبار، انفرادی ساکھ، روزگار میں اضافے اور پیداواری صلاحیت میں توسیع جیسے پہلوؤں پر مثبت اثر ظاہر کرتی ہے
میسرز انٹرپرینیورشپ ڈیولپمنٹ انسٹی ٹیوٹ آف انڈیا نے مائیکرو اینڈ سمال انٹرپرائزز آرڈر، 2012 کے لیے سرکاری خرید پالیسی کے تیسرے فریق کا مطالعہ کیا ہے اور 16 اکتوبر 2022 کو ایم ایس ایم ای کی وزارت کو حتمی رپورٹ پیش کی ہے۔
پالیسی کی تعریف مطالع کے نتائج کے مطابق ہے ۔ مکمل کاروبار ، انفرادی ساکھ، روزگار میں اضافہ، اور پیداواری صلاحیت میں توسیع جیسے پہلوؤں پر پالیسی کے اثرات مرتب ہوتے ہیں۔ حکومت پالیسی کے حوالے سے آگاہی پروگرام چلا رہی ہے۔
پچھلے تین سال کے دوران مائیکرو اور اسمال انٹرپرائزز سے سی پی ایس ایز کی طرف سے کی گئی خریداری کی تفصیلات درج ذیل ہیں:-
|
|
سال
|
|
کل سرکاری خرید 
|
|
ایم ایس ایز سے سرکاری خرید  
|
|
ایس سی / ایس ٹی کی ملکیت والے ایم ایس ای سے سرکاری خرید 
|
|
خواتین کی ملکیت والی ایم ایس ای کی سرکاری خرید 
|
|
2020-21

|
|
139,419.74
|
|
40,717.81
29.21 فیصد

|
|
768.53
0.55 فیصد

|
|
749.20
0.54 فیصد

|
|
2021-22

|
|
164,512.84
|
|
53,483.02
32.51 فیصد

|
|
1,290.87
0.78 فیصد

|
|
1,660.43
1.01 فیصد

|
|
2022-23
تاریخ کے مطابق 09.02.2023

|
|
139,322.27
|
|
47,733.27
34.26 فیصد

|
|
1,182
0.85 فیصد

|
|
1,412.03
1.01 فیصد


یہ اطلاع سب سے چھوٹی، چھوٹی، اور اوسط صنعتوں کے وزیر مملکت جناب بھانو پرتاپ سنگھ ورما نے راجیہ سبھا میں ایک تحریری جواب میں فراہم کی۔
۔۔۔۔۔۔۔۔۔۔۔
ش ح۔ ا س۔ ت ح۔
U -1589
(Visitor Counter : 66
وزارت خزانہ
جی ایس ٹی ایکٹ کے تحت لیٹ فیس معافی اسکیم اور رجسٹریشن کی منسوخی کو واپس لینے کےلئے درخواست دینے کے مقررہ وقت میں توقیع
نئی دہلی، 29/اگست2021 ۔ حکومت نے نوٹیفکیشن نمبر 19/2021 – مرکزی ٹیکس، مورخہ 01.06.2021 کے ذریعے ٹیکس دہندگان کو راحت دی ہے۔ یہ راحت جولائی 2017 سے اپریل 2021 کی ٹیکس مدت کے لئے فارم جی ایس ٹی آر- 3بی جمع نہ کرنے کے لئے لیٹ فیس میں کمی / ختم کرکے دی ہے، بشرطیکہ مذکورہ ٹیکس مدت کے لئے ریٹرن 01.05.2021 سے 31.08.2021 کے دوران داخل کردیئے گئے ہیں۔ لیٹ فیس معافی اسکیم کا فائدہ اٹھانے کے لئے آخری تاریخ بھی موجودہ 31.08.2021 سے بڑھاکر 30.11.2021 کردی گئی ہے۔ 
موصول ہونے والی متعدد درخواستوں کی بنیاد پر حکومت نے رجسٹریشن کی منسوخی کو واپس لینے کے لئے دی جانے والی درخواست کی تاریخ بھی بڑھاکر 30.09.2021 کردی ہے۔ اگر رجسٹریشن کی منسوخی کو واپس لینے کے لئے دی جانے والی درخواست کی مقررہ تاریخ 01.03.2020 سے 31.08.2021 کے درمیان ہو۔ اس توسیع کا اطلاق صرف ان معاملات میں ہوگا جو سی جی ایس ٹی ایکٹ کے سیکشن 29 کے سب سیکشن  کے کلاز  یا کلاز  کے تحت آتے ہوں۔ ۔
ڈیجیٹل سگنیچر سرٹیفکیٹ  کی بجائے الیکٹرانک ویری فکیشن کوڈ  کا استعمال کرتے ہوئے کمپنیوں کے ذریعے فارم جی ایس ٹی آر – 3بی اور فارم جی ایس ٹی آر-1 / آئی ایف ایف پُر کرنے کے عمل کا بھی 27.04.2021 سے 31.08.2021 کی مدت کے لئے آغاز کردیا گیا ہے۔ اسے مزید بڑھاکر 31 اکتوبر 2021 کردیا گیا ہے۔ ۔
لیٹ فیس معافی اسکیم اور رجسٹریشن کی منسوخی کو واپس لینے کے لئے درخواست دینے کے لئے مقررہ تاریخ میں بھی توسیع کئے جانے سے ٹیکس دہندگان بالخصوص ایسے چھوٹے ٹیکس دہندگان کی ایک بڑی تعداد کو فائدہ ہوگا، جو متعدد اسباب بالخصوص کووڈ-19 کی وبا کے سبب پیدا شدہ دشواریوں کی وجہ سے اپنا ریٹرن مقررہ وقت پر نہیں بھرپائے اور جن کا رجسٹریشن اس وجہ سے منسوخ کردیا گیا۔ ٹیکس دہندگان سے درخواست ہے کہ وہ ان توسیعات کا جلد از جلد فائدہ پہنچائیں تاکہ آخری لمحات کی بھاگ دوڑ سے بچ سکیں۔
وزیراعظم کا دفتر
وزیر اعظم نے ’سُر وسودھا‘ کی ستائش کی، جس کا اہتمام وارانسی میں جی 20 کے وزرائے ثقافت کے وفود کی میٹنگ کے اعزاز میں کیا گیاتھا
وزیر اعظم جناب نریندر مودی نے موسیقی کے ایک شاہکار ’سُر وسودھا‘ کی ستائش کی ہے، جس کا اہتمام وارانسی میں منعقدہ جی 20 کے وزرائے ثقافت کے وفود کے اعزاز میں کیا گیا تھا۔
آرکیسٹرا میں 29 جی 20 رکن ممالک اور مدعو کیے گئے ممالک کے موسیقار شامل تھے۔ اس نے موسیقی کی روایات کا جشن متنوع آلات اور گلوکاروں کے اپنی مادری زبانوں میں گاتے ہوئے منایا ہے۔ آرکیسٹرا کی مسحور کن دُھنوں میں ’’واسودھیو کٹمب کم‘‘ یعنی پوری دنیا ایک کنبہ ہے، کا جذبہ شامل تھا۔
ثقافت، سیاحت اور شمال مشرقی خطے کی ترقی کے مرکزی وزیر جناب جی کشن ریڈی کے ذریعہ کی گئی پوسٹوں کے ایک سلسلے پر ردعمل کا اظہار کرتے ہوئے وزیر اعظم نے ایکس پوسٹ میں کہا؛
’’واسودھیو کٹمب کم کے پیغام کو اجاگر کرنے کا ایک زبردست طریقہ، وہ بھی ابدی شہر کاشی سے!‘‘